Åsleik Engmark

Åsleik Audgar Engmark (1965–2017) var en norsk komiker, skuespiller, sanger, regissør og tekstforfatter. Han var ansatt ved Det Norske Teatret i over ti. Han er blant annet kjent for å ha satt stemme til en rekke tegnefilmfigurer.

Bakgrunn og karriere 
Engmark vokste opp på et småbruk i Vang i Oppland.

Han hadde sin bakgrunn i Grefsenrevyen på Grefsen videregående skole, der han blant annet spilte sammen med Geir Kvarme, Siw Anita Andersen, Jon Schau og Alex Rosén. I 1987 var han med å grunnlegge Lompelandslaget og i perioden 1988 til 1999 var han ansatt ved Det norske teatret.

Hans første opptreden på riksplan var rollen som den selvsikre skiløperen Severin Suveren i NRKs programserie om fjellvettreglene i 1989. Disse klippene ble sendt ved påsketider til langt utpå 1990-årene. Han ble for alvor kjent i 1990-årene gjennom sin medvirkning i satireprogrammet Egentlig, som gikk på NRK-TV fra 1993 til 1997. I 1997 hadde han sitt eget humorprogram, Lära att simma, som også gikk på NRK.

Engmark arbeidet også som tekstforfatter og låtskriver, og dubbet en rekke tegnefilmer. Det kan blant annet nevnes at han hadde den norske stemmen til Timon i Løvenes Konge, Mushu i Mulan og Mike Wazowski i Monsterbedriften.

Høsten 2009 debuterte han som filmregissør med spillefilmen Knerten, basert på Anne-Cath. Vestlys bok med sammen navn. Knerten ble den mest sette norske filmen i 2009, og ble blant annet tatt ut til det offisielle barnefilmprogrammet i Filmfestivalen i Berlin 2010 og Sprockets 2010 i Toronto.

I 2010 vant han TV 2s dansekonkurranse Skal vi danse sammen med dansepartner og trener Nadya Khamitskaya.

I 2001 mottok han Stå opp-prisen.

Engmark døde brått den 12. februar 2017 etter han fikk et illebefinnende mens han var i Brussel i Belgia.

Film- og TV-opptredener 
 2016 Istid 5: På kollisjonskurs stemmen til Buck, animasjonsfilm Blue Sky Studios / 20th Century Fox
 2013 Monsteruniversitetet stemmen til Mike Wazowski, animasjonsfilm Disney / Pixar
 2011 Knerten i knipe stemmen til Knerten, spillefilm/animasjon Paradox
 2010 Skal vi danse deltager og VINNER TV 2
 2010 Knerten gifter seg stemmen til Knerten, spillefilm/animasjon Paradox
 2010 Toy Story 3 stemmen til Woody, animasjonsfilm Disney / Pixar
 2009 Knerten stemmen til Knerten, film/animasjonsfilm Paradox
 2009 Istid 3 stemmen til Buck, animasjonsfilm Blue Sky Studios / 20th Century Fox
 2009 Forsvarskonserten 2009 Luftforsvarets programleder TV 2
 2006 Nysgjerrige Nils stemmen til Ted, animasjonsfilm Universal Pictures / Imagine Entertainment
 2006 Boog & Elliot – Gutta på Skauen stemmen til Elliot, animasjonsfilm Sony Pictures / Colombia
 2005 Mulan 2 stemmen til Mushu, animasjonsfilm Disney
 2005 Brødrene Dal og mysteriet med Karl XIIs gamasjer som Karl XII m.m., tv-serie NRK 
 2004–2005 Løvebakken humorserie NRK
 2004 Løvenes konge 3 - Hakuna Matata stemmen til Timon, animasjonsfilm Disney
 2003 Komplottet programleder, humorserie TV3
 2001 Monsterbedriften stemmen til Mike Wazowski, animasjonsfilm Disney / Pixar
 2000 Bokken Lasson, sensibel suksess som Misja, radioopera NRK
 1999 Toy Story 2 stemmen til Woody, animasjonsfilm Disney / Pixar
 1998 Asylet dramaserie NRK
 1998 Mulan stemmen til Mushu, animasjonsfilm Disney
 1998 Løvenes konge 2 - Simbas stolthet stemmen til Timon, animasjonsfilm Disney
 1997 Lära att simma solo humorserie NRK 
 1995 Toy Story stemmen til Woody, animasjonsfilm Disney / Pixar
 1995 Jakten på Mauritius dramaserie NRK
 1994 Løvenes konge stemmen til Timon, animasjonsfilm Disney
 1993–1997 Egentlig humorserie NRK
 1992 Secondløitnanten spillefilm
 1991–1992 Tintin tv-serie, stemmen til Tintin
 1989 Showbiz eller hvordan bli kjendis på en-to tre! som Kjell ved minibanken / Politimann, spillefilm
 1989 Fjellvettreglene Severin Suveren, NRK

Teater- og scene-opptredener 
 2016 Aladdin and His Magical Europe Refugee Tour 2016 musikkteater Edinburgh Festival Fringe / Aladdin og hans Magiske Europa Flyktningturné 2016-17 Det andre teatret
 2015–2016 Luftforsvarets Flyvende Sirkus solist med Luftforsvarets musikkorps
 2014–2016 På grensen til sang improvisert forestilling Det Andre Teatret
 2014 Småtingsvalg 2014 Sommerrevy Latter med Jon Niklas Rønning og Ole Morten Aagenæs
 2013–2014 One Night Standup Improvisert musikalsk stand up med Jon Rørmark, turné, Stand Up Norge
 2013 Småtingsvalg 2013 Sommerrevy i Grimstad med Hilde Louise Asbjørnsen, Jon Niklas Rønning og Ole Morten Aagenæs
 2012 Musikalsk Reisning Humorshow med Jon Rørmark, turné, Stand Up Norge
 2012 Hundreårsjubileet for norsk flyvning solist med Luftforsvarets musikkorps
 2011 Sommerlatter 2011 Stand up show med Tommy Steine, Jonas Bergland og Cecilie Steinmann Neess, Latter
 2010 Sommerlatter 2010 Stand up show med Terje Sporsem, Lisa Tønne og André Jerman Latter
 2008–2010 Improvisert konsert for komiker og gitarist turné med Jon Rørmark / Egil Clausen, Stand Up Norge
 2007–2009 Latter Klubbscenen, stand-up konferansier 
 2006–2009 Lufta er for alle! solist med Luftforsvarets musikkorps og Ole Edvard Antonsen
 2005 Kveiteprinsen med Siw Anita Andersen og Teodor Janson, komisk opera, Latter
 2001–2003 Dødsgøy stand-up-komedie, turné, Stand Up Norge
 2001 En romantisk aften solist med Norsk Dameensemble (Stilett) og Ingrid Bjørnov
 1999 Personkrins 3:1 som Heiner, Det Norske Teatret
 1998 The Black Rider som Onkel/Hertugen, DNT
 1997–1999 Åsleik Engmark utleverer sine venner stand up, Scene West/turné, Artistpartner
 1995–2002 Kristian Qvart, stand up konferansier 
 1995–1997 Dette er Stand Up Comedy! stand up, Smuget/turné
 1992 Mio min Mio som Mio, DNT
 1992 ULV – ULV! Litt hverdagsvold har ingen vondt av med Lompelandslaget, kabaret Café Frölich
 1991 Kjære Jelena som Vitja, DNT
 1991 Sweeney Todd som Toby, DNT
 1990 Jesus Christ Superstar som Judas/Simon, DNT
 1989 Blood Brothers som Mickey, DNT
 1989 Skatten på Sjørøverøya Israel Hands, musikal Chateau Neuf
 1988 Les Miserables som Montparnasse/Bamatabois/Grantaire, DNT
 1987 Scrooge, Teaterverkstedet Oslo
 1987 Skal De spise den her eller skal den pakkes inn? med Lompelandslaget,kabaret Eddis Bakeriteater

Regi, tekst, musikk 
 2016 Aladdin og hans Magiske Europa Flyktningturné 2016-17 manus, musikkteater, C venues Edinburgh Festival Fringe / Det andre teatret
 2016 La bohème regi, opera, Ytterøy Bygdetun Trøndelag
 2015 Luftforsvarets flyvende sirkus tekst m/flere Luftforsvarets musikkorps
 2015 Lenge Leve Livet regi og manus, musikal Oslo Nye Teater
 2015 Ego regi, stand up forestilling med Nils Ingar Aadne iStage
 2014 Sjøvett med Kruse Knallkul regi 4 x animasjonsfilmer Animando / Redningsselskapet
 2013 Småtingsvalg 2013 tekst Sommerrevy Grimstad
 2012 Balladen om den første norske flyvning libretto med Askild Hagen bestillingsverk Luftforsvarets musikkorps
 2010 Korps i takt og utakt artikkel i boken Vega Forlag
 2009 Knerten regi, spillefilm/animasjon Paradox
 2007 Det minner meg om Oslo 2 delregi, tekst, musikk m/Hans Einar Apelland, Oslo Nye Teater
 2006 Det minner meg om Oslo delregi, tekst, musikk m/H.E.Apelland, Oslo Nye Teater
 2006 Lufta er for alle! tekst m/flere, Luftforsvarets musikkorps
 2006 Ingen er så Moss, regi, tekst, musikk m/H.E.Apelland, Parkteatret i Moss
 2006 Artikkel i Improvisasjon, Damm Forlag
 2005 Kveiteprinsen libretto m/Askild Hagen, Latter
 2004 Askepott regi og tekst, Kruttårnteatret
 2001 Et kongerike for en lama stemmeregi, animasjonsfilm Disney
 1998 Så langt i livet m/De Gyngende Seismologer, roman/biografiparodi Cappelen Forlag
 1993–1997 Egentlig tekst m/flere NRK
 1992 ULV-ULV!... regi, tekst m/flere Lompelandslaget, kabaret Café Frölich
 1990 Sammen er vi huntonitt regi, tekst m/flere, Lompelandslaget, kabaret Café Frölich
 1987 Skal De spise den her...? regi, tekst m/flere, Lompelandslaget, kabaret Eddis Bakeriteater

Referanser

Eksterne lenker 
 
 

Norske filmregissører
Norske teaterregissører
Norske komikere
Skal vi danse-deltakere
Norske skuespillere
Norske stemmeskuespillere
Norske standupkomikere
Skuespillere i Asylet
Personer fra Vang kommune i Oppland